OpenLLM-France/wikimedia huggingface dataset:
# Rhodhiss (Ipar Carolina)

Rhodhiss Ipar Carolinako herri bat da. Burke konderrian kokatua dago. 2010ean 1.070 biztanle zituen, 3,07 kilometro koadrotan banatuta.

## Ikus, gainera

* Burke konderria

## Kanpo estekak

* Datuak: Q2027047
# Rachel Ruysch

Rachel Ruysch (1664ko ekainaren 3a – 1750eko abuztuaren 12a) Herbehereko margolaria izan zen. Izadi hilak margotzen zituen, eta haienn artean batez ere loreak. Berezko estiloa garatu zuen, eta horrek nazioartean ospea eman zion. Sei hamarkada eman zituen arrakasta handiz margotzen; hala bada, Herbehereetako Urrezko Aroan ongien erregistratuta dagoen emakume margolaria da.

## Bizitza pertsonala

Rachel Ruysch 1664. urteko ekainaren 3an Hagan jaio zen. Aita Frederik Ruysch jakintzaria eta ama Maria Post zituen, azken hau Pieter Post arkitektoaren alaba. Aita anatomia eta botanika irakaslea zen, baita margolari amateurra ere. Hala bada, animalien hezurdura, mineralak eta hainbat botanika laginak zituen, eta Rachelek horiek erabiltzen zituen bere marrazketa trebetasunak lantzeko. Gazte zela, loreak eta intsektuak marrazteari ekin zion, Otto Marseus van Schrieck-en estiloari jarraituz.
1693 urtean Juriaen Pool erretratugile margolariarekin ezkondu zen, eta hamar seme-alaba izan zituzten. Bizitza osoan margolaritzari ekin zion eta nazioarteko hainbat lan egin zituen.

## Lanak

Ertiaren historialarien ustez, Ruysch izadi hilen margolarien artean talentu handiena izan duen margolarietako bat izan da, bai emakumeak, bai gizonak kontuan hartuta. 86 urte zituenerako, ehunka margolan egin zituen, eta horietako 250 dokumentatuta daude. Hala bada, 15 urte zituenetik, ia bere heriotza eguna arte margotzen aritu izan zen.

## Estiloa

Ruyschek aurreko garaietako tekniken jakinduria handia zuen. Jakinduria horri esker, margotzeko trebetasuna asko hobetu zuen.
Bere lanetan margo distiratsuak darabiltza, eta rokoko estilokoak dira; xehe-xehe margotzen zuen; lore-hosto bakoitza zehetasun guztiekin egiten zituen. Atzean, gehienetan ilunak izan ohi dira, izan ere hori baitzen XVII. mende bigarren zatiko ohitura. Berak egindako konposizio asimetrikoek energia ematen zien margolanei.

## Iruditegia

* Rachel Ruyschen lanak
* Loreak
* Loreak, 1700 urtean.
* Saski Loreak, 1711 urtean
* Loreak
* "Lore Sorta eta Aranak", 1704, Errege-Museoak, Belgika

## Erreferentziak

* ↑ keyes, George S. (2004).
* 1 2 Mitchell, Peter.
* ↑ Chadwick, Whitney (1990).
* 1 2 3 "Rachel Ruysch".
* ↑ http://www.oxfordartonline.com/subscriber/article/grove/art/T074728?q=rachel+ruysch&search=quick&pos=1&_start=1#firsthit
* ↑ Vigué, Jordi (2002).
* ↑ Renraw, R (1933).
* Datuak: Q234385
* Multimedia: Rachel Ruysch / Q234385
# Rachel Somerville

Rachel S. Somerville (AEB, XX. mendea) estatubatuar astronomoa da. Galaxien eraketari eta bilakaerari buruzko ikerketa teorikoagatik da ezaguna. Astrofisikarako Dannie Heineman 2013 saria jaso zuen “Galaxien eraketari eta bilakaerari buruzko oinarrizko ezagutzak emateko, eredu semianalitikoen, simulazioen eta behaketen bidez.”

## Hezkuntza eta ibilbidea

Rachel Somerville San Diegoko Gompers Bigarren Hezkuntzako Eskolara joan zen, matematika-, zientzia- eta informatika magnetiko eskola batera, eta fisikaz arduratu zen lehenbizi. Reed Collegeren fisikako gradu-titulua du, 1989an lortua, eta doktoretza bat Kaliforniako Unibertsitatean, Santa Cruzen, 1997an, non Joel Primack-ekin lan egin baitzuen. Doktoratu ondoren Jerusalemgo Unibertsitate Hebrearrean eta Cambridgeko Unibertsitatean izan zen. Irakasle laguntzaile izan zen Michigango Unibertsitatean eta astronomiako Max Planck Institutuan izan zen, gero Johns Hopkins Unibertsitatean eta Teleskopio Espazialen Zientzien Institutuan. 2011ko uztailean, Rutgers Unibertsitateko Fisika eta Astronomia Saileko irakasle izendatu zuten, eta Astrofisikako George A katedraren eta Margaret M. Downsbrough katedraren inaugurazio-titular izendatu zuten.
Somerville doktorea GOODS taldeko kidea da, galaxien eraketa eta bilakaera aztertzeko unibertso goiztiarrean. Bera da CANDELS inkestako talde teorikoaren burua, Hubble espazio-teleskopioarekin hasitako proiekturik handiena. Galaxien eraketaren eta bilakaeraren azpian dagoen fisikaren simulazio konputarizatuak sortzeagatik da ezaguna.
Rutgers Alec Walen zuzenbide eta filosofiako irakaslearekin ezkonduta dago.

## Sariak eta aintzatespenak

* 2013an Astrofisikarako Dannie Heineman saria jaso zuen “Galaxien eraketari eta bilakaerari buruzko oinarrizko ezagutzak emateko, eredu semianalitikoen, simulazioen eta behaketen bidez” lanarekin.

## Erreferentziak

* ↑ WIA Report on Downsbrough Chair. wiareport.com.
* ↑ Astrophysicist Rachel Somerville Wins 2013 Dannie Heineman Prize for Astrophysics. 2013-01-23.
* ↑ Rutgers biography of Rachel Somerville. rutgers.edu.
* ↑ A Conversation with Theoretical Astrophysicist, Rachel Somerville. 2013-08-30.
* ↑ Article on Rachel Somerville's computer modeling. PhysOrg 2013-01-24.

## Kanpo estekak

* Rachel Somervilleko hasierako orria Rutgersen
* Berrikuspen artikulua: Zergatik behar ditugu eremu zabaleko irudiak espaziotik galaxien eraketa ulertzeko.
* Liburua: Co-evolución of Central Black Hole and Galaxies (IAU S267), ed. Bradley M. Peterson, Rachel S. Somerville eta Thaisa Storchi-Bergmann.
* Datuak: Q12270114
# Rachel Platten

Rachel Ashley Platten (New York, Ameriketako Estatu Batuak, 1981eko maiatzaren 20a) estatubatuar abeslari eta abesti-idazlea da.

## Diskografia
### Estudioko diskoak

* Trust in Me (2003)
* Be Here (2011)
* Wildfire (2016)
* Datuak: Q7279360
* Multimedia: Rachel Platten / Q7279360
# Rachel Yankey

Rachel Yankey (1979ko azaroaren 1a) futbol jokalari izandako emakumea da, entrenatzaile lanetan ere aritu izan dena London Bees taldean. Aurrelari edo ezker-hegal gisa jokatzen zuen. Londresen jaioa da eta bere ibilbide futbolistikoan Ingalaterrako hainbat taldetan aritu zen (Arsenal taldean bereziki), baita selekzio nazionalean ere.
1997. urtean egin zuen debuta eta 2016. urtean erretiratu zen, Arsenal taldean 13 urte igaro ondoren. Gainera, 2012an Olinpiar jokoetan parte hartu zuen Ingalaterrako selekzioarekin.

## Ibilbidea

Gaztetatik hasi zen futbol munduan bere arrastoa utzi nahian, eta 17 urterekin egin zuen bere debut ofiziala Arsenal taldearekin. Vic Akers eduki zuen entrenatzaile gisa etapa hartan eta emakumezkoen Premier League bat eta bi FA kopa irabazteko gai izan zen (1998 eta 1999).
2000. urtean, Fulham ladies taldera ailegatu zen, futbol munduko izarrez osaturiko taldea zena. Etapa oparo horren fruitu da 2002. urtean Cottagers taldeak lortu zuen tripletea.
Birmingham hirian eta atzerrian izandako istilu laburren ondoren, eta New Jerseyko Wildcats taldean beste titulu bat irabazi ondoren, Yankey etxera itzuli zen 2005ean bere lehen klubera, Arsenalera hain zuzen. 2005 etik aurrera Rachel Yankey-k bost aldiz gehiago irabazi zuen emakumezkoen Premier League-a, 7 alditan altxatu zuen FA kopa eta 2 alditan ligaren kopa. Horrez gain, 2007. urtean Txapeldunen liga irabazi zuen Gunners taldearekin.
Nazioarteko eszenatokian, Yankey ezinbesteko pieza izan zen Ingalatar selekzioarentzako. Rachelek Peter Shiltonen marka gainditu zuen 119 nazioarteko partidu jokatuz Ingalaterrarekin. Ordundik 4 jokalarik soilik gainditu dute bere marka.

## Tituluak
#### Arsenal FC

8 liga, 2 FA kopa, 7 ligen kopa eta Txapeldunen liga 1 2006/07 denboraldian

#### Fulham FC

Liga 1, 2 FA kopa eta 2 ligen kopa

#### New Jersey Wildcats

Liga 1

## Ingalaterrako selekzioa

Ingalaterrako selekzioarekin Rachelek bi munduko txapelketa (2007 eta 2011), hiru europako txapelketa (2001, 2005 eta 2013) eta Londreseko 2012 ko Olinpiar jokoetan parte hartu zuen.

## Entrenatzaile

Rachel Yankey 2018. urteko ekainean hasi zen London Bees taldean entrenatzen. 2019 ko maiatzean taldea zuzentzeari utzi zion.

## Emakume izateagatik arazoak

Gaztetan neska bakarra zen futbolean jokatzen zuena eta mutilen taldean jokatzen zuen. 8 urte zituela, ilea moztu zuen mutilen itxura handiagoa hartzeko eta 2 urtez egon zen mutilen taldean jokatzen bere benetako identitatea zein zen aurkitu zuten arte. "Ray" izenarekin ezagutzen zioten taldean.

## Erreferentziak

* ↑ (Ingelesez) Rachel Yankey. 2021-12-15 (Noiz kontsultatua: 2022-05-02).
* ↑ (Ingelesez) Rachel Yankey Hall of Fame profile. (Noiz kontsultatua: 2022-05-03).
* ↑ «Rachel Yankey» espowiki.com (Noiz kontsultatua: 2022-05-03).
* ↑ «TheFA.com - Rachel Yankey» web.archive.org 2015-12-14 (Noiz kontsultatua: 2022-05-02).
* ↑ (Thailandieraz) hmong.wiki. «Rachel Yankey Vida tempranayCarrera de club» hmong.es (Noiz kontsultatua: 2022-05-02).

## Kanpo estekak

* Datuak: Q10883
* Multimedia: Rachel Yankey / Q10883
# Rachel Tidd

Rachel Tidd (Escondido, Kalifornia, 1984ko maiatzaren 20a) AEBetako gimnasta artistikoa da, eta 2001ean munduko brontzezko domina lortu zuen taldekako lehiaketan.

## Kirolari ibilbidea
### 2001

Ganteko (Belgika) Munduko Lehiketan, taldekako brontzezko domina lortu zuen Errumaniaren (urrea) eta Errusiaren (zilarra) atzetik, eta taldekideak hauek izan ziren: Tasha Schwikert, Katie Heenan, Tabitha Yim, Ashley Miles eta Mohini Bhardwaj.

## Erreferentziak

* ↑ Ute gymnast Tidd decides to retire from competition. .

## Kanpo estekak

* Datuak: Q10356885
# Ramayana

Ramayana edo Ramaiana (euskaraz: «Ramaren erromantzea») Indiako bi poema epiko nagusietan laburrena da; Mahabharata («Bharata dinastiaren historia epikoa») da bestea. Valmiki poetak idatzi omen zuen Ramayama poema sanskrito hizkuntzaz, K.a. IV. mendean.
Berrogeita zortzi mila bertso dira, zazpi liburutan banatuak, eta Rama Vishnuren zazpigarren avatarrak Sita bahituriko emaztearen bila zebilela izandako abenturak kontatzen ditu. K. o. V. mende aldera berridatzi zuten poema, K.a. IV. mendean idatziriko testuak oinarritzat hartuta. Hiru atal berri erantsi zizkioten gero, erlijio eta Vishnurenganako debozio-eduki handiagoz hornitu zutenak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «VEDA - Vedas and Vedic Knowledge Online - Vedic Encyclopedia, Bhakti-yoga in vedas, Library» veda.harekrsna.cz (Noiz kontsultatua: 2022-04-27).

## Kanpo estekak

* Datuak: Q37293
* Multimedia: Ramayana / Q37293
# Red Lodge (Montana)

Red Lodge Montanako hiri bat da. Carbon konderrian kokatua dago. 2010ean 2.125 biztanle zituen, 7,26 kilometro koadrotan banatuta.

## Ikus, gainera

* Carbon konderria

## Kanpo estekak

* Datuak: Q959349
* Multimedia: Red Lodge, Montana / Q959349
# Red Oak (Iowa)

Red Oak Iowako hiri bat da. Montgomery konderrian kokatua dago. 2010ean 5.742 biztanle zituen, 10,22 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q986189
* Multimedia: Red Oak, Iowa / Q986189
# Red Oak (Oklahoma)

Red Oak Oklahomako herri bat da. Latimer konderrian kokatua dago. 2010ean 549 biztanle zituen, 2,4 kilometro koadrotan banatuta.

## Ikus, gainera

* Latimer konderria

## Kanpo estekak

* Datuak: Q2174739
# Red Mesa (Arizona)

Red Mesa Ameriketako Estatu Batuetako erroldak esleitutako leku bat da. Apache konderrian kokatuta dago, Arizona estatuan. 354 biztanle ditu, 33,274554 kilometro koadroko azaleran banatuta.

## Ikus, gainera

* Apache konderria

## Kanpo estekak

* Datuak: Q1894746
* Multimedia: Red Mesa, Arizona / Q1894746
# Red Oak (Ipar Carolina)

Red Oak Ipar Carolinako herri bat da. Nash konderrian kokatua dago. 2010ean 3.430 biztanle zituen, 50,56 kilometro koadrotan banatuta.

## Ikus, gainera

* Nash konderria

## Kanpo estekak

* Datuak: Q2023859
# Red Oak (Texas)

Red Oak Texasko hiri bat da. Ellis konderrian kokatua dago. 2010ean 10.769 biztanle zituen, 38,76 kilometro koadrotan banatuta.

## Ikus, gainera

* Ellis konderria

## Kanpo estekak

* Datuak: Q979142
# Red Lion (Pennsylvania)

Red Lion Pennsylvaniako borough bat da. York konderrian kokatua dago. 2010ean 6.373 biztanle zituen, 3,40 kilometro koadrotan banatuta.

## Ikus, gainera

* York konderria

## Kanpo estekak

* Datuak: Q511398
* Multimedia: Red Lion, York County, Pennsylvania / Q511398
# Ramón María Narváez

Ramón María Narváez y Campos (Loja, Granada, 1800ko abuztuaren 5 – Madril, 1868ko apirilaren 23), Valentziako duke, politikari eta militar espainiarra izan zen, Lojako Ezpatoi ezizenez ezaguna.
Isabel II .aren erreginaldian eragin handiena izan zuen politikarietako bat izan zen, Baldomero Espartero (progresista) eta Leopoldo O 'Donnellekin (Unión liberal) batera. Alderdi Moderatuko buru gisa onartua izan zen sistema isabeldarraren defendatzaile nagusia izateagatik, Espainiaren gainean zegoen iraultzaren mehatxuaren aurrean.
Lehen Karlistaldian, Gómez buruzagi karlista Majaceiteko guduan menderatu zuen (1836). Esparterorekin ez zuen harreman onik, ordea, eta liskar handiak izan zituen horregatik. Erbestera joan behar izan zuen (1838-1843), Sevillan matxinada iraultzaile baten buru izan zela eta. 1844an Espainiako Gobernu Kontseiluko buru izan zen, eta bere agintaldian Konstituzio berria egin zen. Urte batzuetan izan zituen gorabeherak (1846an eta 1847an) alde batera utzita, 1851. urteko urtarrila arte iraun zuen gobernuan. Hori zela eta, Valentziako dukea titulua eman zioten.
1856an eta 1866an berriro egin zuten gobernuko buru. Alderdi Moderatuko buru izan zen, baina berak ezarri zuen politika absolutistak piztu zuen, neurri handi batean, erregearen aurkako iraultza (1868an), Elisabet II.a agintaritzatik egotzi zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Daniel Weisweiller
* José Salamanca

## Kanpo estekak

* Datuak: Q185551
* Multimedia: Ramón María Narváez / Q185551
# Ramón Menéndez Pidal

Ramón Menéndez Pidal (A Coruña, 1869ko martxoaren 13a – Madril, 1968ko azaroaren 14a), espainiar filologo, historialari, folkloreari eta Erdi Aroari buruzko ikerlaria. Espainiako filologia eskola sortu zuen, 98ko belaunaldiko kidea izan zen, eta Diego Catalan filologoaren aitona. Antzinako euskarari buruzko lanak ere egin zituen (Toponimia íbero-vasca en la Celtiberia, 1950; En torno a la lengua vasca, 1962).

## Biografia

Madrilgo Unibertsitateko Filologiako katedra lortu zuen, eta irakasle izan zen bertan urte askoan; Espainiako hizkuntzalaritza modernoaren aitzindaria izan zen (Gramática histórica del castellano, 1904; Orígenes del español, 1926).
Espainiako Akademiako kide izan zen, eta zuzendari 1925etik 1939 arte eta 1947tik 1968 arte. Revista de Filología Española aldizkaria sortu zuen. Lan gehiena Espainiako Erdi Aroko hizkuntzaz eta literaturaz egin zuen. Ideologiaz nazionalista zen, Espainiaren batasuna hizkuntzaren inguruan egitearen aldekoa.

## Lanak

* La leyenda de los siete infantes de Lara (1896)
* Catálogo de las Crónicas Generales de España (1898)
* Antología de prosistas castellanos (1898)
* Notas para el romancero del Conde Fernán González (1899)
* Manual elemental de gramática histórica española (1904)
* El dialecto leonés (1906)
* La epopeya castellana a través de la literatura española (1910)
* Cantar del mío Cid: texto, gramática y vocabulario (1908–1912)
* Orígenes del español (1926)
* Flor nueva de romances viejos (1928)
* La España del Cid (1929)
* La idea imperial de Carlos V (1938)
* El idioma español en sus primeros tiempos (1942)
* La lengua de Cristóbal Colón (1942)
* La lengua de Cristóbal Colón y otros ensayos (1942)
* Historia y epopeya de los orígenes de Castilla (1942)
* Historia del Cid (1942)
* Toponimia ibero-vasca en la Celtiberia (1950)
* Reliquias de la poesía épica española (1952)
* Toponimia prerrománica hispana (1952–1953)
* Romancero hispánico (1953)
* Toponimia prerrománica hispana (1953)
* Poesía juglaresca y juglares (1957)
* En torno a la lengua vasca (1962)
* El Padre Las Casas: su verdadera personalidad (1963)
* Crestomatía del español medieval (1965–1966)
* Historia de España (1935-2004)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Gartzia, Pruden. (2020). Nazionalismoa eta kultura : entseguak eta iruzkinak Euskal Herriaren alde. Udako Euskal Unibertsitatea eta Euskal Herriko Unibersitatea ISBN 978-84-1319-247-5. PMC 1163783599. (Noiz kontsultatua: 2021-10-09).

## Kanpo estekak

* Datuak: Q381953
* Multimedia: Ramón Menéndez Pidal / Q381953
# Ramón Martín Mateo

Ramón Martín Mateo (Valladolid, 1928ko abuztuaren 31- Alacant, 2014ko maiatzaren 22a) espainiar legelari eta unibertsitateko irakaslea izan zen. Tokiko eta ingurumen zuzenbideetan aditua, Bilboko Ekonomi Zientzietako Fakultateko katedraduna izan zen eta baita Bilboko Unibertsitatearen laugarren eta azken errektorea ere.
# Ramón María Adurriaga

Ramón María Adurriaga Uribe (Oñati, 1755eko azaroaren 12a - 1841eko otsailaren 2a) gipuzkoar apaiz eta legelaria izan zen. Sancti Spiritus Unibertsitatean zuzenbide zibil eta kanonikoa ikasi zituen. Iruñeko bikario nagusia, politikagintzan abila zenez Ávilako gotzain izendatu zuten.
# Ramón Medina Bello

Ramón Medina Bello (1966ko apirilaren 29a - ) Argentinako futbolari ohia da.

## Selekzio nazionala

Argentinako selekzioarekin :
| Urtea | Partida | Gol |
| 1991 | 4 | 0 |
| 1992 | 2 | 1 |
| 1993 | 8 | 4 |
| 1994 | 3 | 0 |
| Guztira | 17 | 5 |

## Kanpo loturak

* National Football Teams
* (Japonieraz) J.League Data Site
* Datuak: Q510504
# Ramón Madariaga

Ramón Madariaga Azkuenaga (Bilbo, Bizkaia, 1868ko irailaren 19a - Algorta, Bizkaia, 1940ko abenduaren 27a) bizkaitar politikaria izan zen.

## Biografia

Zuzenbideko ikasketak egin zituen Madrilgo unibertsitatean eta merkataritza-lanetan jardun zuen Bilbon. 1910ean errepublikanoekin hasi zen politikan eta, gerora, errepublikaren eta autonomiaren aldeko ahaleginean oinarritu zuen bere politika-jarduera. Lehen Euskal Autonomia Estatutuaren testua idazten parte hartu zuen eta Hego Euskal Herriko udal-mugimendua bultzatu zuen haren alde. Bizkaia Francoren esku geratu ondoren Miarritzen bizi izan zen. 1940. urtean itzuli zen Bilbo aldera, eta Algortan hil zen urte hartako azken aldean, zenbait hilabetez preso egon ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12266458
# Ramón Mendizabal

Ramón Mendizabal Ametzaga (Santurtzi, 1914ko azaroaren 5a-Badajoz, 1938ko otsailaren 11) bizkaitar futbolaria izan zen, erdilari moduan aritu zena. Gerra Zibilean altxatuek armadara deitu eta hegazkin istripu batean hil zen.

## Ibilbidea

| Kluba | Denboraldia(k) |
| Real Madrid | 1932–1933 |
| Hércules CF (utzita) | 1933–1934 |
| Atlético Madrid | 1934–1935 |
| Hércules CF | 1935–1936 |

## Kanpo estekak

* Datuak: Q7290575
# Ramón Margalef

Ramón Margalef i López (Bartzelona, Katalunia, 1919ko maiatzaren 16a - Bartzelona, 2004ko maiatzaren 23a) espainiar ekologoa izan zen.

## Biografia

1940ko hamarraldian amaitu zituen ikasketak eta Biologia Aplikatuko Institutuan hasi zen lanean; 1952an eskuratu zuen doktoregoa. 1960ko hamarraldian, Ekologiako katedra lortu zuen Bartzelonako Unibertsitatean, eta Espainiako lehenengo Ekologia katedraduna izan zen.
Uretako organismoei buruzko ikerketak eta ekologiaren printzipioei buruzko lanak egin zituen. Margalef irakaslearen ekarpen nagusietako bat izan zen izadiaren azterketetan sistemen teoria, lengoaia matematikoa barne, erabiltzeko proposamena. Proposamen hori zenbait artikuluren bidez azaldu zuen; adibidez, La teoría de la información en Ecología (1957). Bere artikulu eta liburuen artean aipagarriak dira, besteak beste, Ecología (1974) eta La biosfera entre la termodinámica y el juego (1980).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1366988
* Multimedia: Ramon Margalef i López / Q1366988
* Espezieak: Ramón Margalef López
# Ricardo Oreja

Ricardo Oreja Elosegi (Ibarrangelu, Bizkaia, 1890eko otsailaren 7a - Madril, Espainia, 1974ko apirilaren 3a) abokatua eta politikaria izan zen. Marcelino eta Benigno anaiak bezala, tradizionalista sutsua izan zen.

## Bizitza

Espainiako Justizia Ministerioan lan egin zuen eta Madrilgo alkateordea izan zen. 1920an eta 1923an Tolosako barrutian diputatu hautatu zuten, Elkarte Tradizionalistaren zerrendetan.

## Erreferentziak

* ↑ (Gaztelaniaz) Auñamendi Eusko Entziklopedia. .
* Datuak: Q12266575
* Multimedia: Ricardo Oreja Elósegui / Q12266575
# Ricardo Puga

Ricardo Puga (Gasteiz, 1898 – Miranda Ebro, 1967) arabar aktorea izan zen.

## Biografia

Gazte gaztetik hasi zen antzerkian lan egiten. Matilde Morenoren konpainian hasi baina María Guerrero eta Fernando Díaz de Mendozarekin lortu zituen lan ospetsuenak.

## Filmagintza

* El Nocturno de Chopin (1914)
* Los intereses creados (1919)
* El hombre que asesinó (1931)
* Datuak: Q6108422
* Multimedia: Ricardo Puga / Q6108422
# Ricardo Méndez Ruiz Rohrmoser

Ricardo Méndez Ruiz Rohrmoser (Guatemala, ? - 2016ko urtarrilaren 1a) Gobernazio Ministroa Efraín Rios Montten diktaduran.

## Biografia

Ileana Valdéz Medranorekin ezkondu eta hiru seme-alaba izan zituen, haien artean Ricardo Méndez Ruiz, Fundación contra el Terrorismoko lehendakaria.
1951ean Eskola Politeknikoan ikasi zuen. 1954ko abuztuaren 2an Ejercito de Liberación Nacional delakoaren amaiera suposatu zuen altxamenduan parte hartu zuen, eta horrek espetxera eraman zuen urte betez. Ondoren, Txileko Karabineroen Eskolan graduatu eta eta Guatemalara itzuli zen 1957an.
1963an, armadaren ofizial gisa, Izabaleko eremuan ari ziren talde matxinoen aurka aritu zen, Marco Antonio zutabearen kontra batez ere, el Chino, Yon Sosa, batez ere. Ondoren, 1980 eta 1982 urte artean, Cobán-en zegoen militarren basean aritu zen Comandate gisa, zeina Quiché eta Alta Verapazeko departamenduak zituen bere menpe.
1982an Rios Montt agintean zela Gobernazio Ministroa izan zen.
2013an Crónica de una vida idatzi zuen, gatazkaren ikuspegi militarra adierazten zuena, baina Ricardo Falla bezalako autoreek obra gaitzetsi zuten, egi guztia ez esateaz gain armadaren krudelkeria guztiak aipatzen ez zituelako.
Hil eta egun batzuetara, 2016ko urtarrilaren 6an Ministerio Publikoak hamar bat atxiloketa agindu argiratatu zituen, haien artean Manuel Benedicto Lucas García, Edgar Justino Ovalle Maldonado eta Ricardo Méndez-Ruiz Rohrmoser, Creompaz kasuan zuten erantzukizunengandik, non legez kanpoko erahilketak eraman zituzten aurrera.

## Erreferentziak

* 1 2 3 4 5 (Gaztelaniaz) Fallece Ricardo Méndez Ruiz Rohrmoser. (Noiz kontsultatua: 2022-09-10).
* ↑ (Gaztelaniaz) «Los Méndez-Ruiz y su vinculación con el Caso Creompaz» CMI Guatemala 2016-04-14 (Noiz kontsultatua: 2022-09-10).

## Kanpo estekak

* Datuak: Q113885589
# Ricardo Piglia

Ricardo Emilio Piglia Renzi (Adrogué, Argentina, 1941eko azaroaren 24a - Buenos Aires, 2017ko urtarrilaren 6a) Argentinako idazle eta literatura-kritikaria izan zen.

## Obra
### Eleberriak

* Respiración artificial, Editorial Pomaire, Buenos Aires, 1980
* La ciudad ausente, Editorial Sudamericana, Buenos Aires, 1992
* Plata quemada, Planeta, Buenos Aires, 1997
* Blanco nocturno, Anagrama, Barcelona, 2010
* El camino de Ida, Anagrama, Barcelona, 2013
* Datuak: Q583814
* Multimedia: Ricardo Piglia / Q583814